Document ID: 31992R0652

KOMISSION ASETUS (ETY) N:o 652/92,
annettu 16 päivänä maaliskuuta 1992,
maataloustuotteiden määrällisten hävikkien hyväksytyistä poikkeamista julkisessa interventiovarastoinnissa annetun komission asetuksen (ETY) N:o 147/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon neuvoston tekijöistä, jotka on otettava huomioon Euroopan maatalouden ohjaus- ja tukirahaston tukiosaston interventiotoimenpiteiden rahoituksen vuosittaisessa kirjanpidossa 27 päivänä marraskuuta 1990 antaman asetuksen (ETY) N:o 3492/90(1) ja erityisesti sen 4 artiklan,
sekä katsoo, että
ottaen huomioon ajan, joka tarvitaan lehtitupakan jalostamiseksi jalostetuksi tupakaksi, on mahdollista, että varainhoitovuoden lopussa tiettyjen määrien jalostus jatkuu edelleen; hyväksyttyjen hävikkien laskemiseksi prosentuaalista osuutta on sovellettava kaikkiin varainhoitovuoden aikana jalostettuihin määriin, mukaan lukien edeltävän varainhoitovuoden aikana käyttöön otetut määrät,
näin ollen on aiheellista muuttaa komission asetuksen (ETY) N:o 147/91(2) 2 artiklan 2 kohdan toista alakohtaa tupakan erityisen kertoimen soveltamismenettelyn täsmentämiseksi sellaisia tapauksia varten, joissa jalostus aloitetaan ja saatetaan päätökseen eri varainhoitovuosien aikana, ja
tässä asetuksessa säädetyt toimenpiteet ovat EMOTR-komitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 147/91 2 artiklan 2 kohdan toiseen alakohtaan seuraava:
"Kun kyse on tupakan jalostuksesta, tätä prosentuaalista osuutta sovelletaan kuitenkin kaikkiin varainhoitovuoden aikana käyttöön otettuihin ja jalostettuihin määriin sekä edeltävän varainhoitovuoden aikana käyttöön otettuihin määriin, joiden jalostus päättyy kyseessä olevan varainhoitovuoden aikana."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1992.

Labels: 3
15
6